  Майя Бывальцева Элькунысь мерлыко ужъюртъёсты тупатонъя ӵектос 2019-тӥ арын Удмуртиын валтӥсез луоз. Со сярысь аппарат кенешонын вераз улосвыллэн тӧроез Александр Бречалов. Вуоно арлы одӥгез валтӥсез ӵектос – мерлыко инфраструктурая объектъёсты тупатъян, нылпи садъёсты но школаосты. Уж мынэ, но туж секытэн, угось объектъёслэсь ӟечлыксэс дунъян, соизлэсь яке таизлэсь ужлэсь дунзэ чотан ласянь огкадь учкон милям ӧй вал Александр Бречалов, Удмуртилэн тӧроезУдмуртиысь мерлыко объектъёслэсь ӟечлыксэс эскерон-пусъёнъя ужась группалэн кивалтӥсез Дмитрий Сурнин верамъя, туннэ элькунын 952 мерлыко ужъюртъёс тупатъямез кулэ каро, со понна 10 миллиард 800 миллион манет кулэ. Со 952 объектъёс пӧлысь ньылзэ объектэз 19-тӥ даурын пуктӥзы, 59 объектъёслы 50 арлэсь трос, 8 объектъёслэн пу но шлакоблок борддоръёссы. <…> Мерлыко удысысь объектъёсты рос-прос выльдон ужъёслы кылем-мылемзэ гинэ коньдонэз сётылӥзы. Со дыре ик вань муниципал клыдытэтъёслы одӥг мында, ӟечлыкез чаклатэк Дмитрий Сурнин, Удмуртиысь мерлыко объектъёслэсь ӟечлыксэс эскерон-пусъёнъя ужась группалэн кивалтӥсезЭлькунысь удысэтъёсын кылдытэм лыдметэ (списоке) пыризы 106 объектъёс, кудъёссэ нырысь ик тупатъяны кулэ. Солы оглом 1 миллиард 64 миллион манет кулэ. Дмитрий Сурнинлэн верамезъя, муниципал кылдытэтъёслэн администрациоссылэсь объектъёслэн ӟечлыксы но ужъёслэн дунзы сярысь ивортодэт берло ӝыны ар куспын ог вить пол курылӥзы. Отчётъёсын коньдонлэн но ужъёслэн быдӟалазы пӧртэм возьматэмын, кытын ке объектлэн ӟечлыкез сярысь но ивортон огкадь ӧвӧл. Ӟечлыкез дунъян шоры одӥг кадь учкон ӧвӧл. Со дыр ик милям туж трос ёзэсъёс <…> Объектъёсъя югдур туж секыт. Одӥг ужпум, куке кытын ке штукатурка куашка, нош мукет, куке корт вугыосын юртлэсь борддоръёссэ возьыны тыршо. Сыӵе учыръёс одӥг-кык гинэ ӧвӧл. Кыкетӥез, ми йылпумъянэ вуим – энергоэффетивность сярысь нокин но ӧз малпаськы Александр Бречалов, Удмуртилэн тӧроезУлосвыл тӧро пусйиз, мерлыко удысысь объектъёсты тупатъяны коньдон пайдатэм кутӥськиз. Солэн верамезъя, али элькун тӧрлыкъёс кенешонъёс нуо бадӟым компаниосын, кудъёсызлэн тупатъян ужъёсы асьсэлэсь коньдонзэс поныны луонлыксы вань. Азьланяз объектъёс сярысь вань ивортодэтэз со компаниослы но сётозы, озьы ик ужанрадлыке пыртозы.  Тегъёс: Мерлык Удмуртия школаос тупатъянужъёс дӥськут АлександрБречалов  